b'\n_START_ARTICLE_\nRock 20\n_START_PARAGRAPH_\nRock 20 on ahvenanmaalaisen veneveist\xc3\xa4m\xc3\xb6 Birka Marinin 1970-luvulla valmistama lasikuiturunkoinen purjevene. Nimen sanotaan viittaavan Fastnet Rock-nimiseen majakkaluotoon Irlannin etel\xc3\xa4k\xc3\xa4rjess\xc3\xa4. Rock 20 on suunniteltu esimerkiksi pienen perheen matkapurreksi ja tilat ovatkin veneen kokoon n\xc3\xa4hden kohtuulliset. Rockille tyypillist\xc3\xa4 ovat py\xc3\xb6re\xc3\xa4reunainen valaskansi, etuviistoon kalteva per\xc3\xa4peili sek\xc3\xa4 rungon kanssa yhten\xc3\xa4ist\xc3\xa4 rakennetta oleva k\xc3\xb6li, jossa lasikuitukuoren sis\xc3\xa4\xc3\xa4n on piilotettu ter\xc3\xa4spainoja. Muita erikoisuuksia on rullareivi: isopurje kelataan reivatessa py\xc3\xb6riv\xc3\xa4n puomin ymp\xc3\xa4rille. Moni veneenomistaja on tosin siirtynyt perinteisemp\xc3\xa4\xc3\xa4n reivausj\xc3\xa4rjestelyyn rullaamisen ep\xc3\xa4k\xc3\xa4yt\xc3\xa4nn\xc3\xb6llisyyden takia._NEWLINE_Rock 20 on tyyppinimest\xc3\xa4\xc3\xa4n huolimatta 24-jalkainen purjevene. Sen on suunnitellut ruotsalainen Heinz-J\xc3\xbcrgen Sass, ja sit\xc3\xa4 on valmistettu ainakin 211 kpl_NEWLINE_(olen omistanut rokcin valmistusnumeroltaan 211) (tarkka lukum\xc3\xa4\xc3\xa4r\xc3\xa4 ei ole tiedossa). Rock 20 ei ole nyky\xc3\xa4\xc3\xa4nk\xc3\xa4\xc3\xa4n tyystin harvinainen Suomen vesill\xc3\xa4, vaikka pienet matkapurjeveneet ovatkin tulleet suurempien alusten syrj\xc3\xa4ytt\xc3\xa4miksi mukavuudenhaluisten veneilij\xc3\xb6iden keskuudessa._NEWLINE_Rock 20 on alirikauksensa ansiosta vakaa navakassakin tuulessa ja sopii siten hyvin my\xc3\xb6s aloittelijalle. Kevyess\xc3\xa4 tuulessa se j\xc3\xa4\xc3\xa4 kuitenkin nykyveneiden vauhdista. Normaalina matkanopeutena voi pit\xc3\xa4\xc3\xa4 4-6 solmua, kovassa tuulessa on saavutettu jopa yli kymmenen solmun nopeuksia._NEWLINE_Vuonna 2008 Rock 20 maksoi Suomessa k\xc3\xa4ytettyn\xc3\xa4 kunnosta riippuen noin 3500-6000 \xe2\x82\xac. Venetyypist\xc3\xa4 on julkaistu artikkeli Vene-lehden numerossa 8/01, jossa sen vertailukohtina olivat Guy 22 ja Helmsman 23._NEWLINE_Rock 20 sai aikanaan my\xc3\xb6s isoveljen nimelt\xc3\xa4 Rock 24. T\xc3\xa4t\xc3\xa4 hieman suuremmalla purjepinta-alalla varustettua versiota on tiett\xc3\xa4v\xc3\xa4sti valmistettu vain kolme kappaletta.\n_START_SECTION_\nTasoitusluvut\n_START_PARAGRAPH_\nLYS: 0,97 (varustus SG)'